text: Fredericia vil satse massivt på krydstogterne
  04 august 2016 kl. 13.50
  Fire krydstogtskibe anløber Fredericia i år – og næste år fordobles antallet. Byen – og havnen – har valgt at satse massivt på de sejlende turister.
  -Vi har set en forretningsmulighed i det, og nu arbejder vi bare på hele tiden at udvide og bygge på, siger Ole Haugsted Jørgensen, strtegic Sales Manager, ADP, til TV SYD.
  2500 sejlende turister spreder sig til byen – hvor forretningner lukkede tidligere op – og til attraktionerne på egnen.
  - Vi har tre UNESCO-sites, Legoland og på Fyn er det f.eks. H.C. Andersens Odense, så mange  tager på halv- og heldagsture.
  Ole Haugsted Jørgensen understreger også, at havnen er attraktiv for rederierne:
  Det er let at sejle de store skibe til Fredericia med 12 meters vanddybde og 350 meter kaj.
  - Vi kan næsten tage verdens største krydstogtsskibe ind, siger han til TV SYD.
  